વૉશિંગ્ટનની સેંટ લુઇસ હોસ્પિટલના ડૉક્ટર્સે કહ્યું કે એક્સીડન્ટ બાદ મહિલાને બંને પગમાં ગંભીર ઇજા પહોંચી હતી અને તેના પગમાં ઇન્ફેકશન ફેલાઇ ગયું હતું. ત્યારબાદ સારવાર દરમ્યાન બેકટેરિયાથી લડવા માટે તેને ઇંટ્રાવીનસ મેરોપેનેમ અને ઓરલ માઇનોસાઇકન્લાઇન નામની એન્ટીબાયોટિક દવા અપાઇ હતી. આ દવાના લીધે એક સપ્તાહની અંદર મહિલાના જીભ પર કાળી રૂંવાટી આવવા લાગી, સાથો સાથ તેના મોંમાં પણ ખૂબ જ ખરાબ સ્વાદ પણ આવવા લાગ્યો.